નાગપુર: ચૂંટણીને લોકતંત્રનું પર્વ કહેવાય છે,લોકતંત્રમાં ચૂંટણી દ્વારા સરકાર ચૂંટવામાં આવે છે, તેવામાં એક પરિવારમાં બાળકનું નામ રાખવા માટે પણ ચૂંટણી કરાઈ હતી મહારાષ્ટ્રના ગોદિયા જિલ્લામાં આવું જ બન્યું છે.અહીં એક દંપતિએ પોતાના નવજાત બાળકનું નામ રાકવા માટે પોતાના પરિવારજનો, મિત્રો અને સંબંધીઓ વચ્ચે મતદાન કરાવ્યું. મિથુન અને માનસી બાંગે 5 એપ્રિલે જન્મેલા બાળકના નામ પર નિર્ણય લેવા માટે અનોખી રીત અપનાવી. તેમણે મતદાતા તરીકે પરિવારજનો, મિત્રો અને સંબંધીઓને સામેલ કર્યા અને તે પછી 15 જૂને વોટિંગ કરાવવામાં આવ્યું.